ชื่อไทย: ฟรอนโตซ่าบูรุนดี
ชื่อสามัญ: Frontosa Burundi
ชื่อวิทยาศาสตร์: Cyphotilapia frontosa "Burundi"
วงศ์ (Family): Cichlidae
ถิ่นกำเนิด: ทะเลสาบแทงแกนยิกา ทวีปแอฟริกา
รายละเอียด: ปลาหมอฟรอนโตซ่านับเป็นปลาหมอสีที่มีความสวยโดดเด่น สง่างาม เป็นที่กล่าวขวัญกันได้ว่าเป็น"ราชาแห่งปลาหมอสี" ซึ่งมีหลากหลายของเฉดสีฟ้าจนถึงสีน้ำเงินตามสถานที่ที่พบในแต่ละระดับความลึกในทะเลสาบแทงแกนยิกา ในส่วนของฟรอนโตซ่าบูรุนดี เป็นสายพันธ์ฟรอนโตซ่าที่มีจำหน่ายมากในตลาดและมีราคาถูกที่สุดในบรรดาฟรอนโตซ่า เพราะสามารถเพาะขยายพันธุ์ได้มานานแล้วในประเทศ เหมาะสำหรับนักเลี้ยงปลาหมอสีมือใหม่ ปลาชนิดนี้พบในทะเลสาบแทงแกนยิกา ในเขตของประเทศบูรุนดี เป็นฟรอนโตซ่าที่อยู่ในระดับน้ำตื้นของทะเลสาบ ลักษณะเด่น มีหัวโหนกและขนาดลำตัวใหญ่ที่สุดในบรรดาฟรอนโตซ่า ขนาดโตเต็มที่มีขนาดประมาณ 30 ซม. มีลายแถบสีดำพาดผ่านลำตัวจำนวน 5 แถบตัดกับพื้นสีขาวอมเหลืองของลำตัว บริเวณส่วนหัวมี1แถบสีดำพาดผ่านจากด้านบนสุดลงมาถึงช่องเปิดเหงือก เกล็ดขึ้นมาไม่ถึงบริเวณด้านหน้าหัว ครีบทุกครีบมีสีฟ้าอมเหลืองจนถึงสีฟ้าอ่อนๆ ปลายครีบหลัง ครีบท้อง และครีบก้นสามารถยาวเป็นเส้นได้อย่างสง่างาม ยามว่ายในตู้จะค่อนข้างเชื่องช้า แต่เปี่ยมไปด้วยความทรงพลัง สามารถกินได้ทั้งอาหารเม็ด ถ้าเป็นอาหารมีชีวิตปลาจะชอบมาก เช่น อาร์ทีเมีย กุ้งขนาดเล็ก
ประเภท (Catalogy): ปลาหมอสี